
PËR DISA NDRYSHIME DHE SHTESA NË LIGJIN NR. 10 093, DATË 9.3.2009, 
“PËR ORGANIZIMIN DHE FUNKSIONIMIN E AGJENCISË PËR MBËSHTETJEN 
E SHOQËRISË CIVILE”

Në mbështetje të neneve 78 dhe 83, pika 1, të Kushtetutës, me propozimin e Këshillit të Ministrave, 

KUVENDI
I REPUBLIKËS SË SHQIPËRISË

VENDOSI:

Në ligjin nr. 10 093, datë 9.3.2009, “Për organizimin dhe funksionimin e Agjencisë për Mbështetjen e Shoqërisë Civile” bëhen këto ndryshime dhe shtesa:

Neni 1

Pika 4 e nenit 2 ndryshohet si më poshtë:
“4. Statuti i AMSHC-së miratohet nga Këshilli i Ministrave me propozim të bordit mbikëqyrës, i cili vendimin e përcjell nëpërmjet ministrit përgjegjës për mirëqenien sociale.”.

Neni 2

Në pikën 4 të nenit 8 bëhen ndryshimi dhe shtesa e mëposhtme:
1. Fjalia e dytë ndryshohet si më poshtë:
“Organizatat e shoqërisë civile, të regjistruara sipas ligjit, kanë të drejtë t’i dërgojnë propozimet për përfaqësim në bordin mbikëqyrës pranë ministrit përgjegjës për mirëqenien sociale, i cili ia propozon ato Këshillit të Ministrave”.
2. Pas fjalisë së dytë shtohet fjalia me këtë përmbajtje:
“Anëtarët e bordit mbikëqyrës, përfaqësues të institucioneve të administratës publike qendrore, propozohen në Këshillin e Ministrave nga ministri përgjegjës për mirëqenien sociale.”. 

Neni 3

Në nenin 9 bëhen këto ndryshime:
1. Shkronja “f” shfuqizohet.
2. Në shkronjën “g” pas fjalëve “ për veprimtarinë e AMSHC-së” shtohen fjalët “nëpërmjet ministrit përgjegjës për mirëqenien sociale”.
3. Pas shkronjës “gj” shtohet shkronja “ h” me këtë përmbajtje:
[bookmark: _GoBack]“h) miraton dhënien e grantit.”.

Neni 4

Në pikën 2, të nenit 10 hiqen fjalët “ e 12, pika 4”.

Neni 5

Në nenin 12 bëhen këto ndryshime:
1. Shkronja “b” e pikës 1 ndryshohet si më poshtë: 
“b) administron, mbikëqyr e drejton veprimtarinë e AMSHC-së, si dhe administron personelin në përputhje me legjislacionin në fuqi, statutin e agjencisë dhe vendimet e bordit mbikëqyrës, me përjashtim të kompetencave për punësimin e nëpunësve civilë, të cilat ushtrohen nga autoritetet përgjegjëse, sipas legjislacionit në fuqi për nëpunësin civil;”.
2. Pika 4 shfuqizohet.

Neni 6

Në nenin 13 bëhen këto ndryshime:
1. Pika 3 shfuqizohet.
2. Në pikën 4 hiqen fjalët “ ose i drejtorit ekzekutiv”.

Neni 7

Pika 3 e nenit 15 ndryshohet si më poshtë: 
 “3. Nivelet e pagave dhe të shpërblimit të punonjësve të AMSHC-së, si dhe të kryetarit e anëtarëve të bordit mbikëqyrës miratohen nga Këshilli i Ministrave, në përputhje me legjislacionin e posaçëm në fuqi. Marrëdhëniet e punës së punonjësve të AMSHC-së rregullohen sipas parashikimeve të legjislacionit për nëpunësin civil. Marrëdhëniet e punës për punonjësit administrativë rregullohen sipas dispozitave të Kodit të Punës.”.

Neni 8

Pas paragrafit të parë, të nenit 26 shtohet paragrafi me këtë përmbajtje:
“Vendimi i bordit mbikëqyrës për miratimin e dhënies së grantit ankimohet në përputhje me parashikimet e neneve 130 e vijues të Kodit të Procedurave Administrative.”.

Neni 9
Hyrja në fuqi

Ky ligj hyn në fuqi 15 ditë pas botimit në Fletoren Zyrtare.

Miratuar në datën 23.7.2026.

Shpallur me dekretin nr. 468, datë 3.8.2026, të Presidentit të Republikës së Shqipërisë, Bajram Begaj.

